આપણે ત્યાં ફ્રી ઈન્ટરનેટ અથવાતો ફ્રી વાઈફાઈની ઘણી વાતો થાય છે. હવે તો આ વાત એટલી હદે પ્રસરી છે કે હવે આપણા રાજકીય પક્ષો પણ આ ફ્રી ટેક્નોલોજીનો ઉપયોગ પોતાના ચૂંટણીના મુદ્દા તરીકે કરવા લાગ્યા છે. હા, પછી અન્ય વચનોની માફક આ વચન પાળવું કે ન પાળવું તે એમની મુનસફી પર આધાર રાખે છે. જો પ્યુર્ટો રિકોમાં કરવામાં આવેલા એક પ્રયોગ પર આપણા રાજકીય પક્ષો ધ્યાન આપે તો તેમનો ઈન્ટરનેટ ફ્રી માં આપવાનો વાયદો તેઓ સસ્તામાં પૂરો કરી શકે તેમ છે, જો તેમની રાજકીય ઇચ્છાશક્તિ હોય તો.